**ELŐTERJESZTÉS**

Mórágy Község Képviselő - testületének 2022. július 20-i

rendes/rendkívüli testületi ülésére

|  |  |
| --- | --- |
| Tárgy: | Bátaszék és Környéke EGYESZ Társulás 2021. évi elszámolás elfogadása |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné ig. előadó |
| Előterjesztés száma: | 59. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás elnöke megküldte Mórágy Község Önkormányzatának a társulás 2021. működéséről szóló elszámolását.

**Központi orvosi ügyelet**

A központi orvosi ügyeleti feladatokat társulási megállapodás alapján az ESZGY Társulás látja el a társulásban résztvevő településeken, így Mórágy településen is. .

A feladat ellátásához kapcsolódó ***kiadások 2021-ben 44 341 667 Ft-ban*** teljesült, melyeket alapvetően az épület fenntartásához kapcsolódó költségek, az orvosok, asszisztensek foglalkoztatásához kapcsolódó díjak, valamint a szállítási költségek teszik ki. A kiadások és bevételek önkormányzatok közötti megosztási elve nem változott.

Bevételi oldalon a NEAK-tól átvett finanszírozás 22 126 700 Ft, REKI pályázaton sikerült további 933 750 Ft támogatást elnyerni. A 2021. évben megfizetett önkormányzatok előlegei 27 499 003 Ft-ot tettek ki. Bátaszék Város Önkormányzatára jut a terhek döntő többsége, a városnak 22 984 637 Ft-ba kerül az orvosi ügyelet fenntartása, míg Mórágy esetén az ügyelet fenntartási költsége 2.810.935,- Ft. A költségek és elszámolási különbözetek lakosságszám szerinti felosztását az **1. melléklet** tartalmazza**.**

A társulásnak az elszámolásból fakadóan visszafizetési kötelezettsége keletkezett Mórágy Önkormányzata felé, ami 597.133,- Ft.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.

**Határozati javaslat**

Mórágy Község Önkormányzat Képviselő-testületeBátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás 2021. évi központi orvosi ügyelet elszámolását Mórágy településre vonatkozóan a határozat 1. számú melléklet szerinti tartalommal elfogadja.

Felelős: Glöckner Henrik polgármester

Határidő: 2022. augusztus 15.

Határozattal értesítendő: Közös Önkormányzati Hivatal gazdasági ügyintézője

EGYESZ Társulás Bátaszék

Mórágy, 2022. július 12.

Glöckner Henrik sk.

polgármester